श्री श्रीवास्तव ने कहा कि प्रदेश में मनरेगा सहित केन्द्र सरकार की जनकल्याणकारी सभी योजनाओं में भयंकर घपले और घोटाले की ओर कांग्रेस पार्टी निरंतर मुख्यमंत्री का ध्यान आकृष्ट करती रही, परन्तु उन्होने कभी भी इसका संज्ञान लेकर इन योजनाओं के क्रियान्वयन का जमीनी स्तर पर निरीक्षण नहीं किया और केन्द्रीय योजनाओं के धन की लूट, ऊपर से नीचे तक होती रही। यदि मुख्यमंत्री को जनकल्याण की इतनी ही चिंता थी तो वह लगभग 4 वर्ष तक अपने महलनुमा आवास से बाहर निकलकर गांवों-कस्बों तक क्यों नहीं पहुंचीं?